WhatsApp, Facebook stadigaan aanlyn | Maroela Media
WhatsApp, Facebook stadigaan aanlyn
Die probleem het die sosialemediareus lamgelê. (Argieffoto: Pixabay)
Facebook, asook sy Instagram en WhatsApp-dienste, het deurnag weer aanlyn gekom nadat 'n enorme en langdurige onderbreking die sosialemediareus lamgelê het.
Facebook se familie van apps het ure lank van die internet "verdwyn" nadat 'n probleem met 'n internetverkeersroeteerder beteken het die webwerwe kon nie deur besoekers bereik word nie, het Cloudflare, 'n sekerheidsmaatskappy vir webwerwe, gesê.
Die maatskappy en sy sosialemediadienste het sowat 3,5 miljard gebruikers en volgens die webmoniteringsgroep Downdetector was dit die grootste Facebook-onderbreking ooit.
Facebook het mense om verskoning gevra vir die ongerief wat die onderbreking veroorsaak het en gesê daar is geen aanduidings dat gebruikers se data enigsins deur die onderbreking in die gedrang gebring is nie.
Die maatskappy het in 'n bloginskrywing nie gesê wie die konfigurasieverandering aangebring het en of dit 'n beplande verandering was nie.
Verskeie Facebook-werkers, wat nie hul name genoem wou hê nie, het aan Reuters gesê hulle glo die onderbreking is veroorsaak deur 'n interne fout in hoe internetverkeer na die maatskappy se stelsels roeteer word.
Die onderbreking was 'n tweede slag vir die maatskappy net twee dae nadat 'n fluitjieblaser die maatskappy Sondag daarvan beskuldig het dat hy herhaaldelik wins bo die uitroei van haatspraak en waninligting gestel het.
Minder as 500 nuwe Covid -gevalle
Saak teen Lauren Dickason uitgestel
Daar is mense wat totaal afhanklik is van Whatsapp om te kan kommunikeer, soos dowe mense. Sekuriteits Whatsapp groepe word ook erg geraak as die diens afgaan. Ek weet van talle besighede wat slegs deur Facebook adverteer en bestellings behartig met Whatsapp.
Daar is mense wat dink hierdie is sosiale netwerke wat beuselagtighede bevorder en inbreuk maak op hulle privaatheid maar dit is lankal n noodsaaklikheid in moderne samelewing.
Laai Telegram af.
Vandag het ek geleer dat DNS in Afrikaans is internetverkeersroeteerder.
Interessant hoe dit mense kan "gooi"!!!!!
Laat mens wonder hoe mense oorleef het voor al hierie goed ek dank die Vader ek is nog old school ek bel as ek jou soek en stuur gewone oudtydse boodskappe dit is in elk geval meer reliable.